Document ID: 32000R1473

Komisijas Regula (EK) Nr. 1473/2000
(2000. gada 10. jūlijs),
ar kuru nosaka samazinātus lauksaimniecības komponentus un papildu nodokļus, ko no 2000. gada 1. jūlija piemēro to preču importam Kopienā, uz kurām attiecas Padomes Regula (EK) Nr. 3448/93 saskaņā ar Eiropas Nolīgumiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 6. decembra Regulu (EK) Nr. 3448/93, ar ko nosaka tirdzniecības režīmu, ko piemēro dažām precēm, kuras iegūst lauksaimniecības produktu pārstrādē [1], kurā jaunākie grozījumi izdarīti ar Regulu (EK) Nr. 2491/98 [2], un jo īpaši tās 7. pantu,
tā kā:
(1) II pielikumā Padomes 1998. gada 21. decembra Regulai (EK) Nr. 27/1999, ar kuru pieņem autonomus un pagaidu pasākumus saistībā ar nolīgumiem par atvieglotiem režīmiem tirdzniecībā ar Poliju, Ungāriju, Slovākiju, Čehijas Republiku, Rumāniju un Bulgāriju ar dažiem pārstrādātiem lauksaimniecības produktiem [3], ir noteikti pamata apjomi, kurus no 2000. gada 1. jūlija jāņem vērā, aprēķinot samazinātos lauksaimniecības komponentus, ko piemēro importam intera alia no Polijas.
(2) Nodokļi, kas saistīti ar šiem pasākumiem nedrīkst pārsniegt tos nodokļus, ko piemēro atbilstīgi Kopīgajam muitas tarifam.
(3) Komisijas Regulā (EK) Nr. 1460/96 [4], kurā jaunākie grozījumi izdarīti ar Regulu (EK) Nr. 2495/97 [5], ir paredzēti sīki izstrādāti noteikumi par to, kā īstenot nolīgumus par atvieglotu režīmu tirdzniecībā, ko piemēro noteiktām precēm, kuras iegūtas, pārstrādājot lauksaimniecības produktus, kā paredzēts Regulas (EK) Nr. 3448/93 7. pantā,
IR PIEŅĒMUSI ŠO REGULU.
1. pants
Šajā regulā ir noteikti samazinātie lauksaimniecības komponenti, ko no 2000. gada 1. jūlija piemēro to preču importam, uz kurām attiecas Regula (EK) Nr. 3448/93 un attiecībā uz kurām ar attiecīgajām valstīm noslēgtajos nolīgumos par atvieglotu režīmu tirdzniecībā ir paredzēts lauksaimniecības komponenta samazinājums, kā arī atbilstīgi samazināti papildu nodokļi.
2. pants
Apjomus, kas norādīti I un II pielikumā, piemēro importam no Polijas Republikas tādos apstākļos, kas noteikti atbilstīgi ar Polijas Republiku noslēgtā Nolīguma par tirdzniecību un ar tirdzniecību saistītiem pasākumiem 3. protokolam.
3. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
To piemēro no 2000. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 10. jūlijā

Labels: 3
15
17
18